Peter Sinfield

Peter Sinfield rodným menom Peter John Sinfield (* 27. december 1943, Londýn, Spojené kráľovstvo) je britský básnik, hudobník, maliar a hudobný producent známy ako textár a člen rockovej skupiny King Crimson, ktorej bol spoluzakladateľom.

V roku 1967 začal spolupracovať s Ianom McDonaldom, ktorý v nasledujúcom roku prišiel do skupiny  Giles, Giles and Fripp, z ktorej sa ešte v tom istom roku vyvinuli King Crimson. U King Crimson pôsobil Sinfield nielen ako textár, ale aj ako autor a obsluha na tú dobu unikátneho pódiového osvetlenia a neskôr aj ako hráč na syntetizátor. Bol právoplatným členom skupiny a napísal pre ňu texty prvých štyroch albumov, In the Court of the Crimson King (1969), In the Wake of Poseidon (1970), Lizard (1970) a Islands (1971). Na konci roka 1971 ale kapelu pre nezhody s gitaristom Robertom Frippom opustil.

Ďalej Sinfield písal texty pre skupiny Roxy Music, Emerson, Lake & Palmer a ďalšie.

Zdroj 

Anglickí básnici
Anglickí maliari
Anglickí hudobní producenti
Anglickí textári piesní
Anglickí rockoví klávesisti
Členovia skupiny King Crimson
Anglické osobnosti írskeho pôvodu
Osobnosti z Londýna